จังหวัดชัยนาท กระแสน้ำเจ้าพระยากัดเซาะถนนพังชาวบ้านหวั่นถนนขาด
จากปริมาณน้ำในแม่น้ำเจ้าพระยาที่เพิ่มขึ้นสูงอย่างต่อเนื่อง และมีกระแสน้ำที่ไหลเชี่ยว ส่งผลทำให้ถนนเรียบริมแม่น้ำ สายบ้านธรรมามูล-บ้านดักคะนน ในพื้นที่ ม.2 ตำบลธรรมามูล อำเภอเมือง  จังหวัดชัยนาท ถูกน้ำกัดเซาะพังทลาย ซึ่งเป็นพื้นที่เหนือเขื่อนเจ้าพระยา ชาวบ้านหวั่นจะถูกน้ำกัดเซาะจนถนนขาด วอดหน่วยงานที่เกี่ยวข้องเข้าช่วยเหลือนางสาวพรธนวรรณ ทองคำ นายกเทศมนตรีตำบลธรรมามูล เปิดเผยว่า ถนนสายดังกล่าวกรมทางหลวงชนบทเป็นผู้รับผิดชอบ และอยู่ในเขตพื้นที่รับผิดชอบของเทศบาลตำบลธรรมามูล ซึ่งถนนสายนี้เริ่มถูกน้ำกัดเซาะและพังตั้งแต่ปี 2554 ในช่วงน้ำท่วม และในปี 2560-2561 ได้เกิดน้ำท่วมอีกครั้ง จึงทำให้ถูกน้ำกัดเซาะอีก ซึ่งทางเทศบาลตำบลธรรมามูลก็ได้ทำหนังสือรายงานแจ้งไปยังอำเมืองชัยนาทและจังหวัดชัยนาท ได้รับทราบแล้ว ทางเทศบาลก็ไม่ได้นิ่งนอนใจ เนื่องจากชาวบ้านใน ม.2 กลัวว่าถนนจะถูกน้ำกัดเซาะขาดเสียหาย เพราะว่าถนนสายนี้มีประชาชนต่างหมู่บ้าน ใช้เป็นจำนวนมาก อีกอย่างชาวบ้านกลัวว่าหากมีรถใหญ่วิ่งผ่านก็จะทำให้ถนนพังได้ โดยเบื้องต้น ทางเทศบาลตำบลธรรมามูลได้ประสานไปยังแขวงทางหลวงชนบท ให้นำสัญญาณไฟกระพริบ แผงเหล็ก แบริเออร์ มากั้นปิดถนนเพื่อไม่ให้รถใหญ่สัญจรและกั้นบริเวณจุดที่ถนนพังเพื่อป้องกันอันตรายที่อาจจะเกิดขึ้นแล้ว